钦定古今图书集成/理学汇编/学行典/第170卷 > 孙自修
## 钦定古今图书集成/理学汇编/学行典/第170卷 > 孙自修

按《宣城县志》：孙自修，字敬夫。偕从弟自新，自任从朱
子游。时宣土正学久衰，自修兄弟独毅然尊向，讲论
笃行，深有得于《礼经儒行篇》“饮食不淫，居处不溽”之
训。谓儒者之立，立于义理而已，欲胜则义不立，不淫
不溽，所以立义也。以是自砥，卒能发明朱子之学。朱
子尝贻书商确传训，既没，自修追记《池录》一卷，附载
《朱子语录》。